ดึง4หน่วยงานอุ้มขรก.ล้มละลาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ชมรมปฏิรูปสิทธิลูกหนี้ เดินสายพบ 4 หน่วยงาน ปลดห่วงหนี้คล้องคอข้าราชการรัฐวิสาหกิจ
น.ส.อาจิน จุ้งลก เลขาธิการ ชมรมปฏิรูปสิทธิลูกหนี้ เปิดเผยว่า จะเดินทางไปยื่นหนังสือถึงกระทรวงยุติธรรม กระทรวงการพัฒนาสังคมและความมั่นคงของมนุษย์ คณะกรรมาธิการแก้ไขหนี้สินแห่งชาติ และสำนักงานนายกรัฐมนตรี เพื่อเร่งรัดการแก้ปัญหาลูกหนี้กลุ่มข้าราชการที่ถูกฟ้องล้มละลายและบังคับคดีขายทอดตลาดสินทรัพย์ ในวันที่ 17 พ.ย.นี้
โดยจัดกลุ่มลูกหนี้แยกตามธนาคาร ซึ่งมีประมาณ 300 คน มูลหนี้รวมประมาณ 5001,000 ล้านบาท เพื่อให้กระทรวงยุติธรรม เป็นผู้ประสานงานให้เชิญสมาคมธนาคารไทย ธนาคารแห่งประเทศไทย (ธปท.) เข้ามาช่วยแก้ไขปัญหาอย่างเป็นระบบ และให้เข้ามาช่วยประนอมหนี้อย่างเป็นธรรม และตั้งศูนย์กลางบริการแก้ไขหนี้ครบวงจร (วันสต็อปเซอร์วิส) 
นอกจากนี้ได้ประสานงานกับคณะกรรมาธิการแก้ไขหนี้สินแห่งชาติ เพื่อขับเคลื่อนการแก้ไขกฎหมายการล้มละลายไม่ขัดคุณสมบัติการรับข้าราชการ รัฐวิสาหกิจ เนื่องจากขณะนี้มีข้าราชการและรัฐวิสาหกิจจำนวนมากตกในภาวะกดดันที่เจ้าหนี้เตรียมฟ้องล้มละลาย
“สถาบันการเงินหลายแห่ง นำหนี้ข้าราชการและพนักงานรัฐวิสาหกิจ ซึ่งเข้าสู่กระบวนการการบังคับคดี ไปขายให้บริษัทติดตามหนี้ ทำให้มีการใช้วิธีกดดันและทำทุกวิถีทางที่จะบังคับ โดยใช้กฎหมายการฟ้องล้มละลายมาข่มขู่” น.ส.อาจิน กล่าว